GiliGold/VAD_KnessetCorpus huggingface dataset:
סופה לנדבר: זה הוסטל, או דיור מוגן שנמצא באשדוד.
סופה לנדבר: ביקרתי שם ונפגשתי עם המתלוננים.
סופה לנדבר: בבניין הזה אין פיתוח, זאת אומרת הפיתוח לא גמור, אבל גרוע מכך הוא שהבניין בעצם לא גמור.
סופה לנדבר: הבניין עומד כמה שנים בלי גג, ובעצם זה לא בניין אלא, לדעתי, זה אזור שהבנייה לא נגמרה בו.
סופה לנדבר: עכשיו מעלית אחת בבניין שגרים שם יותר ממאה איש, שהם כולם קשישים ומבוגרים.
סופה לנדבר: לפני שאני אתן למתלוננים לדבר, או לאלה שגרים בהוסטל הזה, האנשים שהזמנתי אותם לכאן, אבקש שנעשה סבב היכרות, כדי שנכיר את כל מי שנמצא כאן.
סופה לנדבר: רבותיי, תסבירו לי, למי שייך הבניין הזה?
סופה לנדבר: אני רוצה לדעת למי שייך הבניין הזה.
סופה לנדבר: ביקשנו מאגד להגיע ותודה שבאתם, בגלל שיש לנו בעיה קטנה שאני מאמינה שביחד נפתור אותה.
אלכסנדר פפראני: (מדבר ברוסית-דבריו מתורגמים ע"י שלומית אבינח).
אלכסנדר פפראני: בינואר 2004 אכלסו את הבניין הזה.
אלכסנדר פפראני: גרים בבניין 150 אנשים, 7 נפטרו.
אלכסנדר פפראני: הבניין לא גמור מבחינתם.
אלכסנדר פפראני: הנגישות לבניין מאוד גרועה.
אלכסנדר פפראני: הבניין פתוח, כל אחד יכול להיכנס.
אלכסנדר פפראני: המנוף מלמעלה קרוב לשלוש שנים שמתנדנד תמיד וכשיש רוחות.
אלכסנדר פפראני: אנשים עד קומה שלישית-רביעית, לא יכולים לפתוח את החלון, בגלל המנוף שמפריע להם.
אלכסנדר פפראני: יש רק מעלית אחת בבניין.
אלכסנדר פפראני: יש מקום לעוד מעלית.
אלכסנדר פפראני: יש שם 9 קומות בבניין.
אלכסנדר פפראני: המעלית מתקלקלת לעתים קרובות.
אלכסנדר פפראני: אין שם גג, יש שם תשתית לקומה עשירית, אבל הגג לא סגור.
אלכסנדר פפראני: יש פה תמונות של הבניין.
אלכסנדר פפראני: הדיירים בקומה התשיעית - כשיש גשם, כל הגשם אצלם בדירות, יש הצפות.
אלכסנדר פפראני: בקומה התשיעית יש 9 דירות, זה 18 אנשים.
אלכסנדר פפראני: כל הקירות רטובים בקומה הזו.
אלכסנדר פפראני: נפל הדוד בקומה התשיעית כתוצאה מהרטיבות, הם לא היו בבית.
שלומית אבינח: אני שואלת אותו למי הם פנו בבעיה הזו.
סופה לנדבר: הם פנו למשרד הקליטה.
סופה לנדבר: הוא אומר שהיתה שם אחראית, מי שבעצם אכלסה אותם דרך משרד הקליטה נתנה להם הפניות, היא היתה במקום לא פעם אחת והם לא פעם אחת התלוננו והם גם התלוננו לעיריית אשדוד, לממלא המקום, לראש העיר.
אורי טל: הוא סירב לתיקונים אצלו בדירה.
אורי טל: הוא מסרב.
אורי טל: היחידי שמסרב.
סופה לנדבר: הוא מסרב, כי יש לו סיבה לסרב.
סופה לנדבר: הוא רוצה להיות בבית עם גג, רבותיי.
אורי טל: הוא מסרב לתקן.
סופה לנדבר: השנה הוא מסרב לתקן, אחרי שנתיים של נזילות, הוא מסרב לתקן.
סופה לנדבר: הוא לא מאמין שלא תהיה נזילה גם השנה.
סופה לנדבר: תשמעו, רבותיי, המטרה של הישיבה היום, כפי שאתם מבינים, היא דחוף לתקן את הליקויים שנמצאים בבניין וצריכים לעשות את זה בדחיפות ולפני החורף וחשוב לי לברר מי האחראי על הדבר הזה, על מסירת בניין שלא היה גמור ואני יודעת שיש פה כמה אבות, עד כמה שאני מבינה: משרד הקליטה, משרד השיכון, עיריית אשדוד ועמידר.
סופה לנדבר: חביב, תסביר לנו, איך זה קרה שכל כך הרבה אבות והבניין.
סופה לנדבר: הנהלת המקבץ הם הבעלים של המקבץ, אבל מישהו מסר להם או מכר להם לפני זה, או חתם.
סופה לנדבר: אני רוצה להבין מה הפרוצדורה, לפני שמוסרים את המקבץ.
חביב קצב: אחר כך ניתן את ההסברים לסולי מרקוביץ, שיסביר.
חביב קצב: בעיקרון, המבנה החוקי של העסקה, הקבלן זכה במכרז, הבניין הוא שלו.
חביב קצב: אנחנו חתומים אתו על חוזה שכירות מול סל שירותים שהוא צריך לתת אותו.
שלומית אבינח: "אורן הסלע" זה הקבלן?
חביב קצב: כן, והוא יושב פה, ברוך צימר.
חביב קצב: הבניין, לאחר שהוא מוכן לאכלוס, חברת עמידר שהיא חברת בת שלנו לנושא הזה, מבצעת עבורנו ובשמנו את עבודת חוזה הקבלה והפיקוח.
חביב קצב: היא באה, תיכף סולי מרקוביץ ירחיב את הדיבור, הוא המהנדס הראשי מטעם עמידר, שהוא בא, מאשר, בודק, רואה שהדירה היא בהתאם למפרט, בהתאם לגודל שמופיע בחוזה, בהתאם לנתונים שמופיעים בחוזה, בודק את ההיתרים, רואה שלבניין יש את כל ההיתרים ואז הבניין הזה מגיע לאכלוס.
חביב קצב: לאחר שהבניין מגיע לאכלוס, משרד הקליטה מפנה את העולים לבניין ואז העולים מתאלכסים במקום, חותמים על חוזה מול בעל הבניין, כאשר אנחנו אומרים לו מה צריך, מה לא צריך בחתימת החוזה ואנחנו מנהלים פיקוח אחרי קיום החוזה, אחרי הטיפול בליקויים.
חביב קצב: גם מי שנכנס היום לדירה חדשה, יכולים להיתקל בליקויים, זה מאוד טבעי, אבל צריך לוודא שאכן כל הליקויים מתוקנים.
סופה לנדבר: אתם בעצם חתומים עם עמידר.
חביב קצב: כן, עמידר חותמת בשמנו.
חביב קצב: עמידר היא חברת בת שלנו.
חביב קצב: היא פועלת בשמנו.
חביב קצב: לעמידר אין מעבר לזה כלום.
חביב קצב: משרד השיכון בקטע הזה לא מעורב, זאת אומרת בקטע הישיר.
חביב קצב: הוא מעורב בפרויקטים, בהכנת הפרויקטים וכולי, אבל בקטע הספציפי של הנושא הזה, הוא לא מעורב באופן מה שנקרא פורמלי חוקי.
חביב קצב: זה המבנה החוקי של הפרויקט.
חביב קצב: אם תרשי לי, אני אתייחס גם ספציפית לדברים שהעלה האדון העולה.
חביב קצב: תראו, אין לי ספק שצריך לתקן את הליקויים, אם יש ליקויים.
חביב קצב: אין לי ספק, אפילו לא לשנייה אחת.
חביב קצב: זה חובה, זה חובתנו וזה חובה גם על עמידר, תיכף סולי מרקוביץ יפרט איך הם עושים את הדברים האלה, חובה עלינו לטפל בתיקונים בצורה הברורה ביותר שיכולה להיות.
חביב קצב: אבל אנחנו גם מצפים לשיתוף הפעולה של הדייר בקטע הזה.
חביב קצב: לי לא נעים שהדייר עומד מולי, כאילו הפכנו את הבעיה לבעיה מול דייר.
חביב קצב: זו לא בעיה מול דייר כרגע, הבעיה כרגע היא ברמה הכללית, ברמת העיקרון.
חביב קצב: ברמת העיקרון אם יש איזה ליקוי, אנחנו צריכים לקבל מידע בשוטף, העולים יכולים לפנות אלינו בשוטף, עמידר מנהלת פיקוח מטעמנו בשוטף, העובדים שלנו מנהלים פיקוח מטעמנו בשוטף ואני גם מגיע לא לכל מקבץ לא בתדירות, אבל במקבץ עצמו הייתי לפני המלחמה בסביבות יוני, הייתי גם כן במקבץ.
חביב קצב: המקבץ עצמו זה 9 קומות, כאשר הוא זכה במכרז, היתה לו אפשרות גם לתת תוספת לבניין.
חביב קצב: ואנחנו אז, בגלל היתרים וכל מיני דברים ההיתר התעכב ולא אישרנו את התוספת.
חביב קצב: אחר כך, כשפנה אלינו לאשר את התוספת, היתה לנו בעיית תקציב ולא אישרנו את התוספת.
חביב קצב: זאת אומרת, אנחנו עדיין לא אישרנו את התוספת של הבנייה.
חביב קצב: המנוף מחכה מאז לאישור תוספת הבנייה, על מנת לבנות.
חביב קצב: אני מודה שזו פעם ראשונה שאני מקבל תלונה על הנושא של המנוף.
חביב קצב: אני הייתי במקום לא פעם ולא פעמיים ולא שלוש, יותר מאשר מספר פעמים.
חביב קצב: אני הולך לבדוק את התלונה הזאת, אני הולך לבדוק את הנושא הזה של החלון שנפתח או לא, מה שנאמר פה בנושא הזה.
חביב קצב: אני חייב לציין ששיתוף הפעולה שלנו בכלל עם בעלי המקבצים, אבל דווקא עם מר צימר, שיושב פה, היא מאוד חיובית.
חביב קצב: זאת אומרת, כשאנחנו פונים אליו לאיזה משהו, הוא מאוד מגיב.
חביב קצב: אני מוכן גם להגיע בשנית ושלישית, לא משנה, ספציפית אני אלך למקום הזה.
חביב קצב: אני רוצה לראות את זה בעיניים שלי, ואני, ביחד עם הבעלים, ומה שצריך לתקן אנחנו נתקן, כי אני לא מוכן שאנשים יגורו בתנאים שמחייבים תיקון וזה לא מתוקן.
חביב קצב: אני אומר את זה באופן הברור ביותר.
סופה לנדבר: אני חושבת שאתה תסכים אתי שהבניין לא גמור.
חביב קצב: הבניין גמור.
סופה לנדבר: איך נתתם לאכלס אותו בלי שבבניין יש גג?
סופה לנדבר: זה דבר אלמנטרי.
סופה לנדבר: אני לא יודעת, אני לא מהנדס בנייה ואני לא מפקחת על---
חביב קצב: יש גג בבניין.
סופה לנדבר: יש גג?
סופה לנדבר: אני הייתי שם לפני כמה ימים ואין שם גג.
אורי טל: אז מה זה היה?
סופה לנדבר: זה לא גג, זה תקרה.
סופה לנדבר: ככה אפשר להפוך תקרה של קומה ראשונה לגג של הבניין הזה.
סופה לנדבר: רבותיי, אל תעשו צחוק.
חביב קצב: זה לא תקרה, היא גג.
אורי טל: כל קומה אחרונה של הבניין היא גג.
אורי טל: הגג אטום, מולבן, נקי.
אורי טל: את ראית את זה בעצמך.
ברוך צימר: מישהו היה נותן טופס 4 לבניין הזה?
סופה לנדבר: אני לא יודעת, אני עכשיו אבדוק מי נתן טופס 4.
סופה לנדבר: ותגידו לי, בבקשה, אם מחר אתם צריכים לתקן.
סופה לנדבר: הרי מחר אתם צריכים לתקן ולבנות גג מעל הבניין.
ברוך צימר: לא בונים גג, בונים תקרה נוספת, לא גג.
ברוך צימר: התקרה האחרונה היא הגג של הבניין.
סופה לנדבר: תשמע, אתה מסכים שזו הקומה האחרונה וזה לא גג?
ברוך צימר: זה גג.
סופה לנדבר: כאשר אתה תסיים את הבנייה, כאשר אתה תסיים, בין התקרה של קומה אחרונה למקום שנקרא יותר גבוה, אני לא יודעת איך אתה קורא לזה, גג או אני לא יודעת, יש מרווח.
ברוך צימר: לא.
אורי טל: זה לא גג רעפים.
אורי טל: כל תקרה של קומה אחרונה היא למעשה הגג של הבניין.
אורי טל: את מסכימה אתי שהדייר לא רואה את הכוכבים בלילה.
סופה לנדבר: הוא לא צריך, עוד כוכבים הוא צריך לראות?
סופה לנדבר: רבותיי, תשמעו, אל תגזימו, מפני שזה מכעיס אותי מה שאתם עושים עכשיו.
סופה לנדבר: אני חושבת שיש פה ליקוי אחד גדול, כאשר גרים שם מאה וכמה אנשים בתנאים לא תנאים, בגלל שכאשר יש מעלית אחת בבניין, אני לא יודעת מי ראה את זה, בבניין הזה גרים 160 איש, כולם מבוגרים וכאשר מעלית מקולקלת, אז קומה תשיעית, ואפילו קומה שלישית – האנשים האלה הופכים להיות בני ערובה.
סופה לנדבר: בני ערובה.
סופה לנדבר: יש שם הכנה לעוד מעלית אחת.
סופה לנדבר: ואין שם גג.
סופה לנדבר: אתם לא תשכנעו אותי, זה לא גג, רבותיי.
סופה לנדבר: ולמה לא עשיתם פיקוח על הדבר הזה?
סופה לנדבר: למה אנשים היו צריכים להתלונן?
סופה לנדבר: הם היו צריכים להגיע לעירייה, למשרד הקליטה---
חביב קצב: איך העירייה נתנה היתר לבניין?
סופה לנדבר: יש לך אפשרות---
חביב קצב: אנחנו פועלים אני חייב להגיד, עד אין היתר כדין, מה שנקרא.
חביב קצב: ברשותך, את מוכנה שסולי מרקוביץ יפרט את ההליך?
סופה לנדבר: יש עוד בניינים במדינת ישראל שהם בפיקוח של עמידר, שנמצאים במצב כזה?
סולי מרקוביץ: גברתי, הלוואי שהיו.
סולי מרקוביץ: לדעתי זה אחד מהבניינים, מהפרויקטים הטובים שיש לחברת עמידר.
סולי מרקוביץ: מה שקורה; בארץ ובכל העולם לפעמים עושים פרויקט בשלבים.
סולי מרקוביץ: במקרה הזה, עקב בעיות רישוי שהיו בפרויקט, מה פרטני וספציפי, בעיית רישום, בעיה שכבר נפתרה, ולצערי אחרי שלוש שנים, הקבלן הצטרך לבצע הפרויקט בשלבים.
סולי מרקוביץ: בשלב ראשון, הוא עשה בניין עם 9 קומות, בניין, פרויקט שאושר על ידי כל הוועדות הסטטוטוריות הקיימות במדינת ישראל בעיר אשדוד.
סולי מרקוביץ: הפרויקט נמשך.
סולי מרקוביץ: לבניין יש גג.
סולי מרקוביץ: עכשיו התקרה מעל קומה 9, היא גג הבניין.
סולי מרקוביץ: גג הבניין תקני, לפי כל התקנים הישראליים הקיימים.
סולי מרקוביץ: הוא התקבל, לא על ידי מהנדס אחד, על ידי כמה מהנדסים.
סולי מרקוביץ: בחברה עובדים מהנדסים, בעיריית אשדוד עובדים מהנדסים.
סולי מרקוביץ: אני מהנדס.
סולי מרקוביץ: כולנו אישרנו אכלוס הבניין, לדעתי בצדק.
סולי מרקוביץ: אמרתי שיש בעיות רישוי.
סולי מרקוביץ: בעיות הרישוי נפתרו.
סולי מרקוביץ: בקרוב יבנו עוד 3 קומות ואז את תראי בניין, כמו שאת אומרת, שלב ב' של הבניין, שהוא גמור.
שלומית אבינח: ודיירים יגורו תוך כדי הבנייה?
סולי מרקוביץ: הדיירים יגורו בתוך הבניין.
סולי מרקוביץ: זה לא בניין ראשון שמבצעים פרויקט מסוג זה.
סולי מרקוביץ: יש הרבה בניינים בארץ שמבצעים, ולא רק בארץ, בעולם.
סולי מרקוביץ: זה מקובל בכל העולם, ובישראל.
סופה לנדבר: זה מקובל בישראל?
ברוך צימר: בניין קרית הממשלה החדש בתל אביב, כל אורך הבנייה זה מקסימום שלושה חודשים, עם מרווח ביטחון.
ברוך צימר: אנחנו מתחייבים למינימום הטרדה.
סולי מרקוביץ: בוא נגיד משהו יותר ממשי.
סולי מרקוביץ: כרגע עובדים בבניין בכנסת, עובדים, אנחנו כרגע עובדים.
סולי מרקוביץ: בכנסת כרגע מבצעים בניינים במיליונים של דולרים.
סולי מרקוביץ: זה המצב.
סולי מרקוביץ: אנחנו חיים במדינה בתקופה מאוד מתפתחת ואין לנו ברירה, לפעמים צריכים---
סופה לנדבר: מה קשורה התקופה למה שקורה?
סופה לנדבר: זה בלגן, זה ביזיון, זה חוסר איכות חיים לאותם קשישים.
סופה לנדבר: איך אתה מדבר?
סופה לנדבר: אתה יודע, אנחנו נבדוק את זה עד כמה שיש אפשרות ויש אישורים ואני לא יודעת, מישהו צריך להיות אחראי.
סופה לנדבר: רבותיי, לדעתי אין שם גג, אני הייתי שם, אני עליתי על הקומה האחרונה, זה לא גג ולא יכול להיות שמנוף יעמוד במשך שלוש שנים, עד שהאנשים האלה ימותו הם צריכים לסבול את הבלגן שיש שם בסביבה.
סופה לנדבר: לא היה שם פיקוח.
סופה לנדבר: אני רוצה לשאול את עיריית אשדוד, זה תקין?
גרי טננבאום: קיבלנו את כל הבדיקות וכל האישורים הנדרשים בהתאם להיתר לצורך אכלוס.
סופה לנדבר: ממי קיבלתם?
גרי טננבאום: מהמהנדסים וגם מהמכון הבודק.
גרי טננבאום: אנחנו קיבלנו בדיקות של המכון הבודק לגבי אטימת המעטפת.
גרי טננבאום: איך עושים את הבדיקה?
גרי טננבאום: כל הבדיקות הן בדיקות מדגמיות.
גרי טננבאום: מכון התקנים, הם בודקים משטח הבנייה, הם בודקים כמה מקומות.
גרי טננבאום: הם לא בודקים את כל הקומה, נניח לגבי המעטפת, חדירת מים.
גרי טננבאום: בגג עצמו גם היתה בדיקה וגם בדיקת אטימת מעטפת הבניין, כי דווקא זה היה משהו חשוב לנו, כי הבניין טרומי ובאופן טבעי יש תפרים ויכול להיות שנקודת התורפה היא חדירת מים תחת התפרים, אז קיבלנו בדיקות של המכון הבודק, על אטימת המעטפת.
גרי טננבאום: היא היתה בסדר.
סופה לנדבר: אז למה היתה שם רטיבות?
גרי טננבאום: אז כנראה דווקא שם במקום המכון הבודק לא עשה את הבדיקה, אז דווקא במקום הזה יכול להיות שיש חדירת מים.
ברוך צימר: סליחה, הבעיה טופלה ותוקנה.
ברוך צימר: היו עכשיו כמה ימי גשם חזקים מאוד, כל הדירות יבשות.
אורי טל: זה נכון, היינו בדירה, סופה היתה בדירה.
אורי טל: היו הרבה מאוד גשמים, שלוש פעמים ברציפות היו גשמים.
גרי טננבאום: גם העניין של הבטיחות – קיבלנו גם אישור של משרד העבודה לגבי היציבות של המנוף.
גרי טננבאום: קיבלנו בשלב של קבלת טופס 4 אישור שלהם, עם הדרישה לבדיקה תקופתית של המנוף על ידי מהנדס של משרד העבודה וזה מה שהחברה עושה.
גרי טננבאום: לגבי המעליות: יש אישור גם של כיבוי אש שבודק אותה, יש תקינות של בדיקת המעליות, יש אישור של החברות.
סופה לנדבר: יש שם מעלית אחת, לא מעליות.
גרי טננבאום: יש מעלית אחת, אבל זה הכול עניין של התכנון.
גרי טננבאום: מעלית אחת, לפי תקנות חוק תכנון ובנייה בבניין רב קומות הוא טעון בשתי מעליות.
גרי טננבאום: פה מדובר על בניין שאינו רב קומות, אלא בניין גבוה, עד 27 קומות.
גרי טננבאום: אבל מה?
גרי טננבאום: עם אופציה שתהיה שם תוספת של עוד 3 קומות, אז נעשה עוד פיר מעלית אחד.
גרי טננבאום: זה היה בהיתר בנייה וככה זה נתקבל.
סופה לנדבר: אני מבינה, אבל תגיד, זה בסדר ששלוש שנים עומד מנוף מעל הבניין כשהוא מתנדנד, ואתה יודע שזה על יד הים.
סופה לנדבר: כאשר יש רוחות, אני הייתי שם באחת הדירות, אני לא הייתי גרה בבניין כזה.
סופה לנדבר: לא הייתי רוצה שההורים שלי יגורו בבניין כזה, זה פשוט סכנת חיים, זה כמה מטרים מהחלון, לא לפתוח ולא לסגור.
גרי טננבאום: מה אני אגיד לך?
גרי טננבאום: המטרה היתה לא לעכב את האכלוס כי היו פניות רבות לעיריית אשדוד ששאלו מתי הבניין יעבור לאכלוס.
גרי טננבאום: לגבי המנוף, אנחנו עד הרגע האחרון לא קיבלנו את האישור של משרד העבודה.
גרי טננבאום: הם אמרו שמדובר על יציבות ועל הבדיקה התקופתית.
גרי טננבאום: הם עובדים לפי התקנות.
גרי טננבאום: אם לא היתה איזה מניעה מטעם משרד העבודה, אז הנהלת העירייה, מהנדס העיר וראש העיר – זה היה מקובל עליהם והם קיבלו החלטה.
סופה לנדבר: ראש העיר בעצם אחראי על זה.
גרי טננבאום: זה לא אומר שראש העיר, מי שחותם על טופס 4 זה פיקוח.
סופה לנדבר: זה אתה, כן?
סופה לנדבר: ועדת בניית ערים.
גרי טננבאום: זה גם אני.
גרי טננבאום: ראש הוועדה ומהנדס הוועדה.
ברוך צימר: חשוב לציין שהבניין נבנה בהיתר ואוכלס בהיתר.
ברוך צימר: הבניין עומד בכל התקנים הכי מחמירים.
ברוך צימר: המנוף הזה, יש לו כושר הרמה של 10 טון, כך שרוח עם כוח של מאה קילו – אין פה מפגע בטיחותי ויש אישור מהנדס.
ברוך צימר: חשוב לציין שהדיירים בבניין מאושרים, קומפלימנטים מפה ועד הודעה חדשה.
ברוך צימר: יש לנו פה דוחות של דיירים.
ברוך צימר: הם רק מתקשרים כשיש איזה שהיא בעיה, כמו אמבולנס נוסע לטפל בבעיה.
סופה לנדבר: תשמע, אני לא מתלוננת על זה שאמבולנס מגיע.
ברוך צימר: לא, גב' סופה לנדבר, אנחנו עושים את זה לא מבחינה חוזית, אלא מבחינה מוסרית אני מרגיש צורך לתת להם את הטיפול הכי טוב שיש.
ברוך צימר: כדי להיות תכליתיים, אני מבטיח לך שתוך שלושה-ארבעה חודשים הם יזמינו אתכם להרמת כוסית---
סופה לנדבר: אני לא רוצה לחכות שלושה-ארבעה חודשים, זה אני מבטיחה לך.
ברוך צימר: אם יש בעיה של רטיבות---
סופה לנדבר: אני מבטיחה לך.
סופה לנדבר: אני לא מסכימה, שלא ישכנעו אותי מהנדסים, אני מכבדת את כולם, אבל שלא ישכנעו אותי מהנדסים ומי שאחראי על הסיפור שהוא סיפור תקין.
סופה לנדבר: רבותיי, אנחנו לא חיים במדבר, אנחנו חיים במדינה ויש כאן חוקים ואם החוקים האלה הם לא חוקים תקינים, אז אנחנו נתקן אותם, אבל מה שקורה שם הוא שלא יכול להיות שהאנשים האלה חיכו 15 שנים, 10 שנים עד שהם נכנסו לבניין הזה, ועכשיו מעל הראש של הקשישים האלה, שכולנו יודעים שהם מסיימים את החיים, הם בגיל הזהב, וכולנו יודעים מה זה הגיל הזה, והם צריכים לחיות באיכות גבוהה ואני חושבת שמשרד הקליטה - צריכים לדרוש מהם ומעמידר ומהבעלים.
סופה לנדבר: אני לא יודעת איך נתנו אפשרות לאכלס את הבניין הזה.
סופה לנדבר: הוא, לדעתי, בלי גג.
סופה לנדבר: זה אתר בנייה, אין שם פיתוח אחרי הבניין הזה, יש שם דשא בכניסה, אבל מה שקורה אחרי הבניין הזה, מישהו ראה?
סופה לנדבר: אני הייתי שם, אני כבר לא מדברת על עכברים וחולדות.
סופה לנדבר: אני כבר לא מדברת על הריחות שם בגלל שזה בניין שהחלק האחורי צמוד למסעדות וחנויות ושכנים, הם זורקים לפח זבל.
סופה לנדבר: זה אפילו הפך להיות פח זבל של האזור ויש שם ריחות מפח הזבל הזה.
סופה לנדבר: אז אני לא מגלגלת את האחריות לזה על הבעלים, אבל בזמן שקיבלתם את הבניין הזה, והוא לא גמור, אז אני שואלת איך זה קרה.
סופה לנדבר: אין שם פיתוח ויש שם למטה מחסן או חנייה שהפכה להיות מחסן.
סופה לנדבר: יש שם חומר לבנייה, נכון או לא?
סופה לנדבר: נכון שהוא סגור, אבל.
ברוך צימר: יש שם חנייה שהיא ריקה.
אורי טל: אין שם בעיה של חנייה.
סופה לנדבר: עיריית אשדוד, כאשר היא מקבלת בניין, היא גם חותמת על טופס 4 על סיום הבנייה ופיתוח והכול.
גרי טננבאום: יש טופס 4 ויש תעודת גמר.
גרי טננבאום: ניתן להנפיק טופס 4 בטרם הבנייה גמור, הוא לא בהתאם להיתר.
גרי טננבאום: ובפרט נניח ניתן לתת טופס 4 בלי שהפיתוח הושלם, אבל במהלך תקופה מסוימת.
גרי טננבאום: ..
גרי טננבאום: לוקחים ערבויות לצורך קבלת תעודת גמור, והקבלן משלים את העבודה בתקופה המסוימת.
סופה לנדבר: מה זו תקופה סבירה לדעתך?
אורי טל: היא מדברת על מעבר למגרש, על המגרש של השכן, זה לא קשור אלינו.
אורי טל: הפיתוח במגרש שלנו גמור לחלוטין.
אורי טל: היא מדברת על פיתוח סביבתי של העירייה, לא קשורה לא אליך ולא אלינו.
גרי טננבאום: שלא יחשבו שטופס 4 זה גמר בנייה.
גרי טננבאום: טופס 4 זה לא גמר בנייה.
גרי טננבאום: זה תעודת אכלוס.
סופה לנדבר: חביב, למי זה שייך?
סופה לנדבר: תסביר לי, אני רוצה לדעת מי האחראי ואני רוצה עוד חודש לקיים עוד פעם ישיבה ואני רוצה שתסיימו את הבנייה, אני רוצה שיהיה גג מעל הבניין הזה, אני רוצה שתורידו את המנוף הזה ושיהיה פיתוח שם מאחורה ושאנשים יגורו בכבוד.
חביב קצב: אני אתחיל מהסוף: נושא הפיתוח הוא לא באחריותנו, זה באחריות עיריית אשדוד.
חביב קצב: המקום לא שייך לנו.
סופה לנדבר: אז תגלגלו את זה לעיריית אשדוד.
חביב קצב: דבר שני, נושא המנוף.
חביב קצב: בנושא המנוף אני אמרתי שאני לא קיבלתי תלונות בנושא הזה.
חביב קצב: אני הולך לבדוק את הנושא של המנוף.
חביב קצב: אני אומר את זה בקול רם, אני לא מתלהב מכל נושא תוספת הבנייה וזו לא פעם ראשונה שאני אומר את זה, שמעו ממני אנשים כבר כמה פעמים.
חביב קצב: אני לא מתלהב מנושא תוספת הבנייה.
חביב קצב: אני הולך לבדוק את זה פעם נוספת, את כל נושא הבנייה.
חביב קצב: נושא אחד אני לא חושב שצריך לוותר, אני לא אוותר כהוא זה בנושא הרטיבות.
חביב קצב: אנחנו משלמים על מנת שאנשים לא יהיו ברטיבות.
חביב קצב: בואו נגיד דברים ברורים וחדים.
סופה לנדבר: והמעלית?
חביב קצב: בנושא המעלית: יש לנו פה בעיה.
חביב קצב: מצד אחד ההיתר מאפשר לנו מעלית אחת.
חביב קצב: מצד שני, השכל אומר שזה מחייב עוד מעלית.
חביב קצב: בואו נעבוד, אני אשב אחר כך עם הקבלן בנושא הזה, לא כל דבר חייב לעבוד לפי ההיתר, צריך לעבוד גם קצת יותר לפי הקומונסנס, לפי הצרכים.
חביב קצב: 160 איש בבניין כזה, לדעתי זה מחייב עוד מעלית, גם אם ההיתר מאפשר להם מעלית אחת.
חביב קצב: צריך להיות גם לפעמים מעל ההיתר.
חביב קצב: צריך לבדוק את זה ברמה האנושית יותר, יותר חיובית.
חביב קצב: אני אשב איתך, ברוך צימר, אני רוצה לטפל בנושא הזה.
חביב קצב: ואני אגיד למקום, אני הולך לעשות סיור במקום ביחד עם האנשים הנוגעים בדבר.
חביב קצב: אני אמסור לך דיווח על מה שקורה.
ברוך צימר: למרות שעל פי החוק והתקן מספיקה מעלית אחת, יש לנו דרך ופתרונות להוסיף את המעלית השנייה ואנחנו עושים את זה מבחינה מוסרית ולא חוקית.
ברוך צימר: ואנחנו ניפגש עוד זמן קצר ואת תקבלי עדכונים.
סופה לנדבר: יש לנו עכשיו בעיה עם אגד.
סופה לנדבר: קודם כל, תודה שבאתם.
סופה לנדבר: שנית, אני יודעת שבסביבה יש תחנה ואני גם יודעת שעיריית אשדוד וממלא מקום ראש העיר וסגן מנהל מחלקה, ארקדי ברנר, גם פנה והוא סיפר לי שהוא פנה לאגד.
סופה לנדבר: יש שם מקום שיש שם עליות וירידות ולאנשים קשישים, אם אין על יד הבית הזה או במרחק קצר תחנת אוטובוס, קשה להם להגיע וקשה להם לעלות ולרדת.
סופה לנדבר: תגידו, אתם יכולים להעביר ולעשות תחנה על יד הבית הזה?
יהודה מטרסו: קודם כל, בעיריית אשדוד ובאגד עובדים בנושא הזה בשיתוף פעולה מלא.
יהודה מטרסו: כלומר, כל בקשה שהגיעה ולא הגיעה.
יהודה מטרסו: בסמוך לדיור פועל קו 11.
יהודה מטרסו: 11 ו-11 א'.
יהודה מטרסו: לפני שנה בערך עיריית אשדוד פנתה אלינו וביקשה שכל הנסיעות בקו 11 יעברו בסמוך למקבץ דיור.
יהודה מטרסו: נענינו לבקשה שלהם, העברנו את כל הנסיעות לשם, אחרי שלושה חודשים בערך ארקדי פנה אלינו והסביר לנו שאין בעצם צורך בעוד אפשרות הזאת, כי זה פוגע בחלק מהנוסעים האחרים, הוא ביקש להחזיר מצב לקדמותו.
יהודה מטרסו: נכון להיום, ליד מקבץ הדיור פועל קו 11 א' בתדירות של בערך אחד ל-40 דקות, אחד לשעה.
יהודה מטרסו: תחנת אוטובוס היא באחריות הרשות המקומית, היא לא באחריות אגד.
יהודה מטרסו: כלומר, אם במידה והם רוצים לשריין תחנת אוטובוס בפתח של המקבץ, יותר קרוב למקבץ, בפנייה מסודרת לעיריית אשדוד, עיריית אשדוד וועדת התנועה מאשרת את זה, ואנחנו מתיישרים ומבצעים.
יהודה מטרסו: אין לנו בעיה.
יהודה מטרסו: מבחינת תדירות, קו 11 מכסה את רוב אזורי הצריכה בעיר.
סופה לנדבר: אנחנו לא מדברים עכשיו על תדירות, אנחנו מדברים על המיקום של התחנה, בגלל שזה קושי לאנשים האלה.
סופה לנדבר: זאת אומרת, אתה ממליץ לי כיושבת ראש הוועדה, שעכשיו נעשה סדר בביורוקרטיה, אנחנו נפנה לעיריית אשדוד ועיריית אשדוד תפנה אליכם.
מטרסו יהודה: יש שם תחנה, יש תחנה משני הצדדים.
סופה לנדבר: יש עלייה, הם צריכים לעלות ולרדת ולרוב האנשים שם יש מחלות לב ומחלות אורטופדיות שונות.
סופה לנדבר: בגלל זה הם ביקשו שזה יהיה לא רחוק, ממש ממש על ידם ואני חושבת שזה אפשרי.
סופה לנדבר: אני לא מדברת עכשיו על תדירות, אתם רשאים לעשות תדירות לפי הצורך.
מטרסו יהודה: לנו כעיקרון אין בעיה, איפה שתחליט העירייה למקם את התחנה, תהיה שם תחנה.
מטרסו יהודה: לא איכפת לי אם התחנה תהיה 10 מטר לפני או 10 מטר אחרי.
מטרסו יהודה: זה בעיה של העירייה לעשות מפרצים.
סופה לנדבר: אנחנו נפנה לעירייה ויחד עם העירייה נפנה אליכם.
סופה לנדבר: תוך כמה זמן אתם תוכלו לעשות?
מטרסו יהודה: ברגע שהעירייה עושה מפרץ וסככות, שיקדימו את התחנות, אין לנו בעיה בכלל.
סופה לנדבר: למי יש להוסיף משהו?
סופה לנדבר: עוד חודש אני רוצה להיפגש כאן איתכם ואני רוצה שהמקום יהפוך להיות למקום נהדר כמו שאתה אומר.
סופה לנדבר: ולהוריד מנוף בבקשה, לפני שאני פונה לאינסטנציה שאנחנו כולנו לא רוצים להגיע.
סופה לנדבר: אני לא מאיימת, אני פשוט אומרת את דעתי, רבותיי.
סופה לנדבר: יכול להיות שאתם מצאתם איזה שהיא פרצה בחוק, אני לא מאשימה אותך, יש לי את מי להאשים.
סופה לנדבר: יש פה אחריות עליונה, קודם כל, של מישהו במשרד הקליטה ובגלל זה, חביב קצב, אני מבקשת שבעוד חודש נגיע למסקנה שהכול שם סביר וטוב ונעים לחיים.
סופה לנדבר: רבותיי, תודה שבאתם.
סופה לנדבר: שנית, אנחנו נמשיך את הנושא השני.
סופה לנדבר: הנושא הוא פניית דיירי מספר מקבצי דיור בנושא של שימוש בגז בישול ודודי שמש.
סופה לנדבר: אתם יודעים שבכל ההוסטלים ובכל הדיור המוגן, אני לא יודעת מאיזה שהיא סיבה, החליטו במשרד הקליטה, או כנראה גם במשרד השיכון (בגלל שאני מבינה שיש פה כמה אבות), שבמקום דודי שמש יהיה דוד בתוך הדירה, בגלל שלא נותנים לאנשים להשתמש בגז, בגלל שחושבים שזה מסוכן.
סופה לנדבר: אני לא יודעת למה, כי אם הם סנילים, כמו שהם לא יכולים להשתמש בגז, הם לא יוכלו גם להשתמש בחשמל.
סופה לנדבר: דבר שני, ברוב מקבצי הדיור אסור בעצם לשים דודי שמש ואז התוצאה הסופית היא שכל חודש האנשים האלה משלמים 300, 400 שקלים עבור חשמל.
סופה לנדבר: אתם מבינים שכאשר בבניין ובבית אין דוד שמש ויש מכונת כביסה ויש מכשירי חשמל נוספים, אז התוצאה היא שהם משלמים המון המון כסף עבור חשמל.
סופה לנדבר: אני שואלת אותך, מר חביב קצב, איך זה קרה שאתם בעצם החלטתם, או אישרתם, או מי אישר את זה?
שלומית אבינח: זה משרד השיכון.
סופה לנדבר: בסדר, אנחנו עכשיו נבדוק.
סופה לנדבר: הדיור הציבורי שייך גם למשרד הקליטה וגם למשרד השיכון, נכון?
סופה לנדבר: אתם אחראים יחד.
סופה לנדבר: אז תסבירו לי איך זה קרה שלא חשבתם על זה שרוב האנשים האלה חיים מקצבת הביטוח הלאומי ואנחנו כולנו יודעים שאחרי כל התשלומים, נשאר להם לחיים זה בין 20 ל-30 שקלים.
חביב קצב: הנושא של חשמל או גז זה תקן וברגע שבונים לדיור מוגן, בונים לקשישים, אז אסור לשים שם גז.
חביב קצב: יש תקנות שהן בשיתוף עם משרד הבריאות, משרד הרווחה וכל מיני מחקרים, אז חייבים להשתמש בחשמל ולא בגז.
חביב קצב: דבר שני, דודי שמש, בעיקרון, זו בעיה טכנית.
חביב קצב: אי אפשר על גג אחד קטן לשים 200 דודי שמש, או 150 או 100 דודי שמש.
חביב קצב: אין מקום.
חביב קצב: אז התוצאה היא שחייבים, בגלל כמות הדירות בבניין אחד, לשים דודי חשמל.
חביב קצב: אנחנו בדקנו לפני שנה וחצי את עלויות החשמל של הדיירים במקבצים ולשמחתי, לא קיבלנו את הנתונים שאת מדברת עליהם עכשיו.
חביב קצב: אני מוכן ללכת לבדוק את זה בשנית, אני מניח שאם את אומרת את זה, אז כנראה ראית איזה משהו.
חביב קצב: אני מוכן ללכת לבדוק את זה.
חביב קצב: אם אכן מדובר בסכומים של 300 ו-400 שקלים, אז בוודאי אנחנו נטפל בזה, כי על פי המידע שנמצא אצלי, הסכום רחוק מאוד מזה, הוא מגיע לשליש מזה.
חביב קצב: זה אחד הדברים שאני יכול להגיד.
סופה לנדבר: אני שואלת אותו למה ואיך הם פנו אלינו ולמה הם מדברים על זה שהסכומים שהם משלמים עבור חשמל הם גבוהים.
סופה לנדבר: זה לא בגלל שהסכומים גבוהים, זה בגלל שהם משתמשים רק במכשירי חשמל ואין שם שום דבר שיכול לחסוך להם שימוש בחשמל.
אלכסנדר ליפשיץ: (רוסית).
סופה לנדבר: הוא חוזר על מה שאני סיפרתי שבעצם הם כולם אנשים מכובדים ובגיל מסוים והוא אומר שהוא לא רוצה להתייחס למה שהיה כאן בנושא הראשון, אבל הוא מסיים בזה שחיים בהוסטל שלו בבאר שבע וזה לא רק בבאר שבע, אנשים מאוד מאוד מכובדים והוא אומר שמה שמאחד אותם שכנראה אין להם בעיה שחסר לנו גג ויש תנאים כמו שבהוסטל באשדוד, אבל אצלם יש אותה בעיה כמו שיש באשדוד ובהוסטלים ובדיור מוגן אחר.
סופה לנדבר: (מתרגמת): אנחנו מבינים שהמצב במדינה קשה.
סופה לנדבר: אני לא רוצה לפגוע בחברת חשמל, בגלל זה אני לא אחזור ולא אתרגם את הדברים שלו.
שלומית אבינח: (מתרגמת): אין דודי שמש.
שלומית אבינח: דוד חשמל.
שלומית אבינח: בקיץ מדליקים את דודי חשמל.
סופה לנדבר: תגיד, בן אדם בגיל הזה יכול בלי מזגן, בלי מאוורר?
סופה לנדבר: הרי אנחנו כולנו בני אדם.
חביב קצב: אבל כשהוא גר בדירה שלו, הוא מפעיל מזגן.
חביב קצב: כשהוא גר בדירה שכורה הוא גם מפעיל מזגן.
חביב קצב: אי אפשר לדבר על מזגן.
סופה לנדבר: אתה יודע שאנחנו יחד איתך ספרנו משהו.